Държавен вестник, бр. 93, 2010 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  93
Член 8
1. Тази спогодба се сключва за неопределен 
срок. Тя влиза в сила 30 дни след датата на 
получаването на второто от двете уведомления, 
с които една от договарящите страни съобщава 
на другата за изпълнение на вътрешните си 
процедури по влизането є в сила.
2. Тази спогодба може да бъде променяна 
по взаимно съгласие и по искане на едната 
от договарящите страни. Приетите промени 
влизат в сила съгласно разпоредбите на алинея 
1 от този член.
3. Всяка договаряща страна може по вся­
ко време да уведоми по дипломатически път 
другата договаряща страна за решението си 
да прекрати тази спогодба. При такъв случай 
спогодбата се прекратява три месеца след датата 
на уведомяването на другата договаряща страна.
За удостоверяване на горното тази спогодба 
е подписана от редовно оторизираните пълно­
мощници на съответните правителства.
Изготвена в София на 20 май 2010 г. в два 
оригинални екземпляра на български, арабски 
и френски език, като трите текста са с еднаква 
сила. В случай на различно тълкуване с пре­
димство ще се ползва текстът на френски език.
За правителството	
За правителството 
на Република	
на Тунизийската
България: 	
република:
Милен Люцканов, 	
Насер Местири,
заместник-министър 	
директор за
на външните работи 	
отношенията с ЕС 
	
и с Европейските и 
	
Средиземноморските 
	
институции в 
	
Министерството на 
	
външните работи
9194
МИНИСТЕРСТВО 
НА ВЪТРЕШНИТЕ РАБОТИ
ДОПЪЛНИТЕЛЕН ПРОТОКОЛ 
към Конвенцията за защита на лицата при 
автоматизирана обработка на лични данни, 
по отношение на надзорните органи и транс­
граничните информационни потоци 
(Ратифициран със закон, приет от 41-ото На­
родно събрание на 13 януари 2010 г.  – ДВ, 
бр. 6 от 2010 г. В сила за Република България 
от 1 ноември 2010 г.)
Преамбюл
Страните по този Допълнителен протокол 
към Конвенцията за защита на лицата при 
автоматизирана обработка на лични данни, 
отворена за подпис в Страсбург на 28 януари 
1981 г. (наричана по-нататък „конвенцията“); 
Убедени, че надзорните органи, упражня­
вайки правомощията си напълно независимо, 
са част от ефективната защита на лицата по 
отношение на обработването на лични данни; 
Отчитайки важността на информационния 
поток между народите; 
Отчитайки, че с нарастване на обмена на 
лични данни през националните граници е не­
обходимо да се гарантира ефективната защита 
на човешките права и основните свободи, и 
в частност правото на неприкосновеност, във 
връзка с такъв обмен на лични данни, 
Се договориха, както следва: 
Член 1 – Надзорни органи
1.	 Всяка страна посочва един или повече
органи, които отговарят за гарантиране 
спазването на мерките, заложени във 
вътрешното є законодателство, с които 
се въвеждат в действие принципите, ус­
тановени в глави ІІ и ІІІ от конвенцията 
и в този протокол.
2.	 a.	 За тази цел горепосочените органи
имат, по-конкретно, правомощия за 
извършване на проверки и намеса, 
както и правомощие да участват в 
съдебни производства или да сезират 
компетентните съдебни органи за 
нарушения на разпоредбите на въ­
трешното законодателство, с които 
се въвеждат в действие принципите, 
споменати в параграф 1 на член 1 на 
този протокол. 
	
б.	 Всеки надзорен орган изслушва жалби,
подадени от всяко лице, във връзка 
със защитата на неговите/нейните 
права и основни свободи по отношение 
на обработването на лични данни в 
рамките на неговата компетентност. 
3.	 Надзорните органи упражняват функ-
	
циите си напълно независимо. 
4.	 Решенията на надзорните органи, които
водят до подаване на жалби, могат да 
бъдат обжалвани по съдебен ред. 
5.	 В съответствие с разпоредбите на глава
ІV и без да се засягат разпоредбите на 
член 13 от конвенцията, надзорните органи 
взаимно си сътрудничат, доколкото това 
е необходимо за изпълнение на техните 
задължения, по-конкретно чрез обмен на 
всякаква полезна информация. 
Член 2 – Трансгранични потоци на лични 
данни до получател, който не е под юрисдик­
цията на страна по конвенцията
1.	 Всяка страна предвижда лични данни 
да се предоставят до получател, който е 
под юрисдикцията на държава или органи­
зация, която не е страна по конвенцията, 
само ако тази държава или организация 
гарантира адекватно ниво на защита на 
данните, които ще се предоставят.